पीयू में स्टूडेंट्स करवाएंगे ‘फिल्म फेस्टिवल’
}20 फिल्मों की स्क्रीनिंग होगी
दलितोंके अपने अधिकार तक पहुंचने की जंग को दर्शाती पंजाबी फिल्म ‘चम्म’ के साथ होगी पंजाब यूनिवर्सिटी फिल्म फेस्टिवल की शुरुआत। ये फिल्म कान फिल्म फेस्टिवल में प्रदर्शित हो चुकी है। सालों से पीयू कैंपस स्टूडेंट्स काउंसिल (पीयूसीएससी) की ओर से फिल्म फेस्टिवल के नाम पर हो रही खानापूर्ति की बजाए तजिंदर सिंह और उनके साथियों ने एक गंभीर ‘फिल्म फेस्टिवल’ प्लान किया है। इसमें रोजाना डिपार्टमेंट ऑफ ईवनिंग स्टडीज में प्रोफेशनल्स और स्टूडेंट्स की ओर से बनाई गई शॉर्ट और डॉक्यूमेंट्री फिल्में पेश की जाएंगी। पहले दिन चम्म और ‘पंजाब 2016’ का प्रदर्शन होगा। ये फिल्म पंजाब में नशे की गंभीर स्थिति को दर्शाती है। उल्लेखनीय है कि राज्य में इन दिनों सिंथेटिक नशा एक गंभीर समस्या बन कर उभरा है। इसमें राजनेताओं के दखल और पंजाब के माहौल पर उड़ता पंजाब फिल्म भी बन चुकी है।
‘सिने विजन’ फिल्म फेस्टीवल में आठ से 10 मार्च तक करीब 20 फिल्मों की स्क्रीनिंग होगी। सभी प्रोग्राम डिपार्टमेंट ऑफ ईवनिंग स्टडीज में होंगे। इसका उद्घाटन वीसी प्रो. अरुण ग्रोवर करेंगे। इसके बाद 9 मार्च को शॉर्ट मूवीज दिखाई जाएंगी। इसमें स्टूडेंट्स भी पार्टिसिपेट कर सकते हैं। पीयू के अलावा पंजाबी यूनिवर्सिटी पटियाला के कुछ स्टूडेंट्स भी इसमें मेंबर्स के तौर पर शामिल हैं। 10 मार्च को अवाॅर्ड सेरेमनी होगी। इसमें चीफ गेस्ट रहेंगे जसपिंद्र चीमा, पंजाबी गायक पम्मी बाई, सविता भट्टी, नाटककार, फिल्मकार पाली भूपिंदर और डॉ. सुरजीत पातर। दोनों कैटेगरीज में जीतने वालों को पांच-पांच हजार रुपए का पुरस्कार दिया जाएगा। कंपीटिशन में शॉर्ट मूवीज का टाइम अधिकतम 10 मिनट रखा गया है। फेस्टिवल को तेजिंदर सिंह धीमान, जतिंदर सोनू, परमिंदर, दीक्षा, जिम्मी और जसकरन की टीम ऑर्गेनाइज कर रही है।
फिल्मी फसाना
hne_Deva hin_Deva hin_Deva hin_Deva npi_Deva